**Møtedato:** 04.06.2020 09:45

**Plassering:** Microsoft Teams-møte

**Invitasjonsmelding**

Velkommen til dialogmøte 1 for innovasjonspartnerskap innen fremtidsrettet overvannshåndtering!

**Program for dagen:**

9:45 - 10:00 Innlogging

10:00 Velkommen ved Bærum kommune

10:15 Introduksjon til innovasjonspartnerskap ved DigDir

10:30 Presentasjon av behov

10:50 Digital benstrekk

11:00 Presentasjon av kompetanseområder med tilbakemelding fra deltakerne

11:20 Presentasjon av matchmaking-verktøyet

11:30 Innspill, spørsmål

11:50 Neste steg i prosessen

12:00 Takk for i dag

**Notater/Spørsmål**

Blir møtet spilt inn?

- Nei.

Deles presentasjonen i etterkant?

- Ja, det legges ut på Bærum kommune sine sider under #Fremtidsrettet-overvannshåndtering.

**Spørsmålsrunde 1**

*Randi Margrete Aamodt, Nordre Follo kommune:* Det er et grunnleggende problem at man ønsker å planlegge for alle klimascenarier. Det klimascenariet man ønsker å planlegge for står ofte i kollisjon med andre scenarier (vekst i næringsliv, befolkning m.m.). Det er ikke enighet. Vi som jobber med overvann ønsker at klima/overvannsproblematikk skal være den dominerende problemstilling, mens andre etater ønsker å ha dette i beredskapsplaner. Vi vil alltid støte på motstand.

* Bærum: Vi ser det samme. Man dras mellom disse prioriteringene og overvannshåndtering skyves til side.
* Randi: Det som er viktig er at man klargjør konsekvensene. Hvis man ikke får viljen sin må man klargjøre konsekvensene slik at kommunen har ansvar dersom noe skulle skje likevel.

*Akkøk v/In-Virtualis* til Johan Englund + Bærum Kommune: Det virker som om det vil være behov for et konsortium av mange leverandører + forskningspartnere. Hvordan passer det med innovasjonspartnerskap?

* Johan: Det er mulig å enten levere et tilbud fra en leverandør eller være del av et konsortium. Det viktigste å huske på når man leverer sammen er å vite hvordan ansvarsforholdet innad i konsortiet skal se ut. En av aktørene bør ha kontaktansvaret, så reguleres ansvarsforholdet innbyrdes i en intern avtale. Det oppfordres også til konsortium fordi vi ønsker helt nye løsninger, og det er sjeldent en leverandør som kan levere dette alene.
* Bærum: Vi tenker oss at dette ikke kan løses av bare en leverandør. Det er en sammenstilling av kompetanse.

*Petter Lieth, Norsk Wavin*: Det jeg savner fokus på er et problem som vi ikke tenker på så mye foreløpig; mangel på vann. Aktuelt i Europa. Det brukes mange midler for å løse tørkeproblemer, og det er fokus i media på å gjenbruke vann. Dette bør være med i vurderingen.

* Bærum: Enig. Selv om man ikke tenker på dette så ofte er dette problemer som oppstår i Norge.

*Yvona Holbein, Oslo kommune:* Midlene som Bærum fikk kan gå til utvikling av nye løsninger og etablering/testing av dem fysisk, ikke sant? Hvilke arealer som skal brukes til det (f.eks. fra Eiendomsavdelingen) vil være Bærum kommune som definere, regner med (at ikke utvikler også skal vurdere dette).

* Bærum: I utgangspunktet har vi tenkt at Bærum kommune ved behov stiller arealer til disposisjon for testing. Vi har gjennom forprosjektet lansert Ramstadfeltet som testfelt og har en tanke om å fortsette her. På Ramstadfeltet er det mulig å teste mye i småskala og hele nedbørfeltet. Der har vi tilgang til både private og offentlige arealer.

*NIVA/Isabel Seifert*: Når det kommer til samarbeid på tvers av etater - hvilke «produkter» som kommer ut av prosjektet ser dere foran dere for å få det til? Ofte lærer man jo hvordan man kan/burde samarbeide gjennom prosjekter og etablere slik samarbeid tar tid.

* Bærum: Vi har ikke tenkt på problemstillingen sånn før. Da vi lanserte Ramstad som testfelt, lanserte vi også et separeringsprosjekt (som foreløpig ligger på is pga lav måloppnåelse). Det kan være en tilnærming å se på et sånn type prosjekt med nye briller.
* Isabel: Hvilke prosjekter har dere og hvilke kan vi henge oss på.
* Therese: Det vi ser for oss er et dynamisk verktøy som viser effekten av ulike type tiltak. Et verktøy hvor vi kan utforme ulike tiltakspakker på ulike felt og se hvilke tiltak vil fungere best hvor.
* Isabel: Men tenker dere da bare på selve tiltaket eller hvordan dette mottas av innbyggere?
* Therese: Det er et godt innspill og vi tar med oss det videre.

*AKkøk fra In-Virtualis.* Oppfølger for spm fra OsloMet: Hvordan kan et NFR prosjekt tas med i prosessen (som NIVA nettopp spurte.

* Johan: Det er mulig å bygge et prosjektforslag basert på noe som er gjort tidligere.

*Svein Ole Åstebøl, COWI*: Håndtering av overvann handler mye om mengder/flom og skader. Vil innovasjonsprosjektet også omfatte miljøaspektet - de forurensingsmessige konsekvensene av overvannshåndtering i dag og i fremtiden?

* Bærum: Ja, vi ønsker at dette er en del av totalen.
* Svein: Hva med vassdragene og sjøområdene.
* Bærum: Vi ønsker også å ta hensyn til vannkvaliteten på vannet som slippes ut.
* Colifast: Vi i Colifast er med fordi vi tilbyr bakterieovervåkning som kan kartlegge de forurensingsmessige konsekvensene.

*Powel v/Jon Røstum.* Klima 2050 har jobbet med dokumentasjon og oppfølging av private overvannsanlegg både i byggefasen og over tid. Funksjonen blir dårligere og dårligere med årene. Myndighetsoppfølging av disse anleggene. De er gode når de bygges, men etterpå skal de leve i 20-30 år. Hvordan skal disse anleggene følges opp over tid? Har dere tenkte på dette?

* Bærum v/Hans: Vi har vært inne på det, men det kan være vanskelig å innlemme som løsning.
* Powel: Man må dokumentere løsningen når anlegget bygges. Hvis det ikke fungerer må man ta ansvar.
* Bærum: Tar med dette som innspill.

*Yvona Holbein, Oslo kom*.: Mye av behovet dreier seg om organisatoriske og planmessige/strategiske forhold. Ønsker kommunen bistand også på dette området?

* Bærum: Vi tenker oss en løsning som kan påvirke BK som organisasjon og hvordan vi tilnærmer oss overvann. Vi tenker ikke på dette som et rent organisatorisk prosjekt.

Spørsmål 2: Kan utarbeidelse av hydraulisk kart være et av innovasjonsproduktene/tilbudene?

* Bærum: Et hydraulisk kart er litt statisk. Vi ønsker å komme oss et skritt videre fra dette. Vi har denne type løsning i dag, men vi har ingen løsning som forteller oss hva som skjer hvis vi putter på et eller flere tiltak.

*Yvona Holbein*: Oppfølger av Røstum: Kan "standardanvisning" for bransjen av f.eks. regnbed, fordrøyningsdam, swales etc.  inngå i dette prosjektet? Altså detaljerte blad som bransjen kan prosjektere, bygge og drifte etter?

* Bærum: Enig i at det er viktig å få på plass en sånn type standard.
* Yvona: Oslo er veldig opptatt av dette. Ønsker å se litt mer på dette og lage mer profesjonelle faktaark. Spørsmålet er om dette kunne være et tiltak som inngår her?
* Bærum: Tar med innspill videre.
* Trondheim kommune: Trondheim kommune har standardisert Fordrøyningsmagasin i sin VA-Norm. Dette finnes i enkelte kommuner. (Kun ment som en saksopplysning fra Trondheim kommune).

**Spørsmålsrunde 2**

*Gørill*: Presisering. Det er viktig å huske at dialogen som foregår i dag er åpen for alle. Dialogen som fortsetter vil være konfidensiell mellom Bærum kommune, Lørenskog kommune og leverandør/konsortium.

*Berthe Dongmo-Engeland, OsloMet*. OsloMet og In-Virtualis har en FoU prosjekt som ønsker å utvikle en digital tvilling som bla planverktøy for planlegging av LOD tiltak. Er det rom i dag for å se om det er noen i forsamlingen som vil være med?

* Dette gjøres gjennom «matchmaking-verktøyet» som ble presentert.

*NIVA v/Sondre Meland:* er det en begrensning hvorvidt man kan delta i flere konsortier?

* Johan/Gørill: Det er ingenting i regelverket som hindrer det. Det viktigste er at man ikke sprer informasjon fra et tilbud til et annet.

*Anne Skammerstein Aarebru, COWI*: Hva er rollen til Lørenskog kommune i denne prosessen?

* Bærum: De er samarbeidskommune. Bærum kommune og Lørenskog utvikler behovet sammen. Det er mange kommuner som har samme behovene knyttet til overvann. Lørenskog vil være med i konkurransen og vil kunne kjøpe løsningen som utvikles i etterkant.

*Petter Lieth, Norsk Wavin*: Hva er tidshorisonten for hele prosessen, når skal tiltakene settes i gang?

* Se PP fra dialogmøte 1.

*NIVA/Isabel Seifert*: Er det en begrensning i penger som man kan "søke" om?

* Bærum: Tildeling vil i sin helhet gå til partnerskapet dvs. man søker om hele beløpet.
* Isabel: Søker dere kun ett partnerskap eller kan man ha flere?
* Bærum: I tidligere innovasjonspartnerskap har det vært mulig å ha flere partnerskap, men det kommer an på hva slags tilbud/løsninger vi får.